Posted by: Mieke | 2014/10/01
Hello Doc, Kan hormoon wanbelaans veroorsaak dat ek sukkel om gewig te verloor en vetter in my maag word? Na 19kg in 'n jaar en half wat ek verloor het met die hulp van xenical en Obex-la sukkel ek om die laaste 13 kg te verloor om in ideale BMI te val (29 en weeg 68), maar ek sukkel baie. Ek doen nog alles dieselfde toe ek so goed verloor het en het selfs my daaglikse calorie inname verlaag na 1200. Ek sal een oggend 2 kg minder weeg en die volgende dag sommer 3 kg meer wees maar intussen tel ek op en dit voel of my maag baie groter geword het (vet). Ek het 4 maande terug gestop met die pil en wonder of dit dalk die rede is? Ongereelde menstruasie. Kan stress dalk 'n rol speel? Ek is so frustreerd. Hoe minder ek verloor hoe meer verloor ek moed.
Ek kan verstaan dat jy gefrustreerd raak. Eerstens baie geluk dat jy daardie 19 kg verloor het - mooi gedaan! Hormoonwanbalanse kan baie probleme met gewig veroorsaak. Wat vroulike hormone aanbetref, sal die een persoon gewig optel terwyl die volgende persoon gewig verloor wanneer sy hormoonpreparate gebruik of los. Dit is 'n individuele reaksie en mens kan nie voorspel wie gaan hoe reageer nie. Met stres produseer die liggaam ander hormone, veral kortisol, wat aan die een kant waterretensie veroorsaak wat jou baie swaar sal laat weeg sonder dat jy vet opgetel het, en wat daardie daaglikse skommelings kan veroorsaak, en andersins ook jou glukosevlakke kan beïnvloed wat tot gewigstoename kan lei. Indien jy menstruele probleme het, is dit waarskynlik 'n goeie idee om jou ginekoloog of huisarts te raadpleeg vir 'n konsultasie. Indien jy bv. polisistiese ovariale sindroom (PCOS) sou ontwikkel, is dit gewoonlik gekoppel aan insulienweerstandigheid (IW) wat dikwels verantwoordelik kan wees vir onvermoë om gewig te verloor. Indien jy wel aan IW ly, vra die dokter om jou ook na 'n geregistreerde dieetkundige te verwys vir 'n lae-vet, lae-GI-dieet (GI = glisemiese indeks), want die dieet en gereelde oefening is die belangrikste komponente van behandeling van IW.
Posted by: Best Services | 2017/12/09
Reply to Best Services
Posted by: Lee Smith | 2017/12/06
Posted by: anjilo smith | 2017/11/27
Reply to anjilo smith